VIRON PASTORIT AREENALLA
Tänään haluan puhua aiheesta sisäinen kasvu.
Siitä, miten kristittyinä voimme kasvaa Jumalan tuntemisessa.
Luen Efesolaiskirjeestä 4:13.
"Kun me kaikki sitten pääsemme yhteen ja samaan uskoon -
ja Jumalan Pojan tuntemiseen ja niin saavutamme aikuisuuden, -
Kristuksen täyteyttä vastaavan kypsyyden."
Emme voi muuttua Jumalan kutsun mukaisesti, -
jos emme ole sitoutuneita tiettyihin asioihin.
Hengellistä kypsyyttä voi kuvailla myös -
kuin muuttumista Kristuksen kaltaiseksi.
Raamattu sanoo, että ne, jotka hän edeltä käsin on valinnut, -
hän on myös edeltä määrännyt oman Poikansa kaltaisiksi, -
niin että hänen Poikansa olisi esikoinen suuressa veljesjoukossa.
Raamattu sanoo, että Jumala on luonut ihmisen omaksi kuvakseen.
Se ei tarkoita, että olen itse Jumala, -
vaan alussa Jumala loi synnittömän ihmisen.
Alussa ihminen ei tuntenut syntiä.
Mutta lopuksi Aatami ja Eeva lankesivat syntiin.
Jumala ratkaisi tilanteen lähettämällä poikansa Jeesuksen.
Kerron esimerkin Kristuksen kaltaiseksi muuttumisesta.
Miksi tarvitsen peiliä?
Peili antaa minulle palautetta ulkonäöstäni, -
pitäisikö kammata hiukset, siistiä pukeutumista jne.
Peili antaa palautetta ulkonäöstäni.
Kun luemme Raamattua, -
Raamattu antaa meille palautetta sisimmästämme.
Siitä, millainen on sisäinen luonteemme, olotilamme.
Raamattu sanoo, että olemme maailman valo ja suola.
Meidän tulee siis peilata maailmalle Kristusta.
Toisin sanoin, ihmisten tulisi nähdä meissä Kristus.
On vanha totuus, -
että ihmiset, jotka eivät tunne Jumalaa, eivät lue Raamattua.
Mutta he lukevat meitä.
He seuraavat käytöstämme, jokapäiväistä työelämäämme.
Olen todistanut monelle Jumalasta.
He tietävät tarkkaan, miten kristityn tulee käyttäytyä, -
olla tai suhtautua,
vaikka eivät lue Raamattua.
Nimeän muutaman ohjeen hengelliseen kasvuun.
Miten kehittyä kristittyinä?
Ensinnäkin, kasvu ei tapahdu itsestään.
Voit olla kristitty, joka ei kehity hengellisessä elämässä.
Heprealaiskirje 5:12-13 sanotaan: -
"Jo aikoja sitten teistä olisi pitänyt tulla toisten opettajia, -
mutta sen sijaan te olette itse jälleen opin tarpeessa: -
jonkun olisi opetettava teille Jumalan sanan alkeet.
Te tarvitsette taas maitoa, ette te kestä vahvaa ruokaa.
Jokainen, jota vielä ruokitaan maidolla, on pikkulapsi, -
eikä sellainen kykene ottamaan vastaan syvällistä opetusta."
Sisäinen kasvu, Jumalan kaltaiseksi muuttuminen, -
ei tapahdu automaattisesti. Se vie aikaa.
Meidän tulee etsiä Jumalaa, lukea Jumalan Sanaa, -
käydä seurakunnassa. Kasvu ei tapahdu itsestään.
Toinen tärkeä ajatus: -
hengellinen kasvu on prosessi.
Kaikki prosessit vievät aikaa.
Talonrakennusta aloitetaan perustuksesta.
Talo ei valmistu hetkessä, se on pitkäaikainen prosessi.
Perustus, katto, ulkotyöt, sisätyöt. Se on prosessi.
Hengelliseen elämään pätee sama.
Se ei tapahdu itsestään ja vie aikaa.
Toinen Pietarin kirje 3:18: -
"Kasvakaa meidän Herramme Jeesuksen Kristuksen armossa -
ja tuntemisessa."
Raamattu sanoo selvästi, että meidän tulee kasvaa.
Kolmanneksi hengellinen kasvu vaatii kuria.
1. Tim 4:7 sanotaan: -
"Hylkää jumalattomat ja joutavat tarut. Harjoita itseäsi oikeaan uskoon."
Raamattu sanoo, että meidän pitää harjoitella.
Jos haluat hyvän fyysisen kunnon, sinun pitää treenata.
Siihen menee aikaa, se ei tapahdu itsestään.
Käyt kerran salilla, ja heti on kunto noussut!
Ei, sinun pitää mennä salille, valita oikeat painot, treenata.
Siten vahvistumme, treenaamalla.
Näin myös hengellisessä elämässä, meidän pitää treenata.
Mitä meidän tulee vielä tehdä? Pitää itsemme kurissa.
Kurinpito vaatii aikaa.
Harjoitamme itseämme lukemaan Jumalan Sanaa.
Se ei tule itsestään.
Kun urheilija treenaa, hänellä on kova itsekuri.
Hän ei voi tehdä ihan mitä huvittaa, -
aamulla treena ja illalla lähtee baariin.
Hän ei voi sallia sitä itselleen.
Urheilijalla on itsekuria, hän treenaa kahdesti päivässä, -
pitää kiinni lepoajoista, syömisrutiineista.
Nämä asiat ovat tärkeitä, jotta hänen kuntonsa nousisi.
Kristittyinä meillä tulee olla hyvä hengellinen kunto.
Jumalan Sana, rukous, seurakunnan yhteys ovat tärkeitä.
Mitä ovat ne tavat, joita minun tulisi harjoittaa?
Näihin asioihin sitoutuminen auttaa meitä kasvamaan.
Ensinnäkin, meidän tulee sitoutua rukoukseen.
Joh 15:7 sanotaan: -
"Jos te pysytte minussa ja minun sanani pysyvät teissä, -
voitte pyytää mitä ikinä haluatte, ja te saatte sen."
Kun pysymme Kristuksessa, Hänen Sanansa pysyy meissä, -
niin meidän rukouksiimme vastataan.
Meidän tulee rukoilla joka päivä.
Rukous on tärkeä osa kristityn elämää.
Sen tähden on tärkeää sitoutua rukouselämään.
On tärkeää, että rukouksesta tulee tapa.
Sekään ei ole helppoa.
Tapoja tulee myös treenata.
Muut asiat voivat tuntua miellyttävimmiltä, -
mutta on tärkeää, että rukouksesta tulee tapa.
Että rukouksesta tulisi tapa, sitä tulee harjoittaa.
Joku sanoo, että ei osaa tai ei jaksa, -
mutta rukoilemaan opitaan vain rukoillessa.
Kun alamme rukoilemaan, opimme rukoilemaan.
Danielin kirjassa 6:10-11 sanotaan: -
"Niin pian kuin Daniel oli saanut tietää, että kirjoitus oli kirjoitettu,
meni hän taloonsa, jonka yläsalin ikkunat olivat -
avatut Jerusalemiin päin.
"Ja hän lankesi kolmena hetkenä päivässä polvillensa, rukoili ja -
kiitti Jumalaansa, aivan niinkuin hän ennenkin oli tehnyt."
Daniel oli vaikeassa tilanteessa, -
mutta hän rukoili silti kolme kertaa päivässä, -
kiittäen Jumalaa, niinkuin hänellä oli tapana.
Tilanne, jossa hän oli, ei muuttanut mitään.
Vaikea aika ei vaikuttanut häneen. Miksi? Rukous oli hänelle elämäntapa.
On tärkeää sitoutua myös Jumalan Sanan -
lukemiseen ja tutkimiseen.
Lukea ja tutkia Jumalan Sanaa.
Joosuan kirjassa 1:8 sanotaan: -
"Pidä tämän lainkirjan sanat aina huulillasi.
Tutki lakia päivin ja öin, niin pystyt tarkoin noudattamaan -
kaikkea, mitä siihen on kirjoitettu.
Silloin sinä menestyt ja onnistut kaikissa toimissasi."
Jumalan Sana on ruoka hengelle ja ruumiille.
Jumalan Sana on myös peili sisäiselle ihmisellemme.
Jeesus sanoo Matteuksen evankeliumissa 4:4, -
että ihminen ei elä ainoastaan leivästä, -
vaan jokaisesta sanasta, joka lähtee Jumalan suusta.
Tietenkin tarvitsemme leipää ja ruokaa, -
jotta ruumiimme jaksaisi.
Ilman ruokaa ei jaksa. Se on totta.
Jos ei parhaillaan paastoa, täytyy syödä.
Näin meidän fyysinen ruumiimme toimii.
Raamattu, Jumalan Sana, on ruoaksi sisäiselle ihmiselle.
On tärkeää ruokkia itseään Jumalan Sanalla.
Jos ruokimme itseämme kaikella muulla, -
juorulehdillä, negatiivisilla asioilla, -
kaikki millä itseämme ruokimme, tulee suun sanojen kautta ulos.
Jos luen negatiivisia uutisia, suhtautumiseni on kielteinen, -
kaikki se tulee suun kautta ulos.
Jeesus sanoo, että mitä sydän on täynnä, siitä suu puhuu.
Jos ihmisen sydän on täynnä katkeruutta, -
vihaa, torjumista ja kaikkea muuta, -
se tulee suun kautta ulos.
Jonkun aikaa ihminen voi pitää asioita sisällään, -
olla ulkoisesti kaunis ja miellyttävä ihminen.
Ihminen näkee ulkokuoren, mutta Jumala näkee sydämeen.
Tietyn aikaa voimme piilotella katkeruuttamme, -
mutta eräänä päivänä kaikki katkeruus ja anteeksiantamattomuus -
tulee meistä ulos.
Jonkun aikaa voimme piilotella, mutta emme pitkään.
Kun katkeruus pääsee valloilleen, -
sille ei voi mitään.
Niin käy jos ihmisen sydän on täynnä katkeruutta.
Kun ihmisen sydän on täynnä rakkautta, -
sen pitäisi näkyä ulos.
Jumalan Sana on sisimpämme peili.
Heprealaiskirjeessä 4:12 sanotaan: -
"Jumalan sana on elävä ja väkevä.
Se on terävämpi kuin mikään kaksiteräinen miekka, -
se iskee syvään ja viiltää halki sielun ja hengen, nivelet ja luiden ytimet, -
se paljastaa sisimmät aikeemme ja ajatuksemme."
Raamatussa kerrotaan myös päämäärästämme.
2. Tim. 3:16-17: -
"Jokainen pyhä, Jumalan Hengestä syntynyt kirjoitus -
on hyödyllinen opetukseksi, nuhteeksi, ojennukseksi -
ja kasvatukseksi Jumalan tahdon mukaiseen elämään.
Näin Jumalan ihmisestä tulee täydellinen -
ja kaikkeen hyvään kykenevä."
Jumalan Sanasta löytyy päämäärä, mihin meidät on kutsuttu.
Jumalan Sana opettaa, kasvattaa, parantaa, johtaa.
Mikä on kaiken päämäärä?
Että olisimme varustetut ja kykenevät tekemään hyvää.
Valmis tekemään hyviä tekoja, mistä Raamattu opettaa.
Välittäminen, läheisrakkaus, auttaminen käytännössä.
Raamattu haluaa, ette teemme aina hyvää.
Raamattu on käytännön kirja.
Jumalan Sanaa tulee lukea ja tutkia, sekä soveltaa omaan elämään.
Meidän ei pidä pitää Raamattua itsellämme, -
vaan elää sitä todeksi.
Jotta olisimme tämän maailman valo ja suola.
Seuraava tärkeä ajatus.
Sitoutuminen toisiin kristittyihin.
Jumalan perheestä iloitseminen.
Tarvitsen yhteyttä kasvaakseni hengellisesti.
Heprealaiskirjeessä 10:24 sanotaan: -
"Pitäkäämme huolta toinen toisestamme -
ja kannustakaamme toisiamme rakkauteen ja hyviin tekoihin."
Uudessa Testamentissa puhutaan paljon yhteydestä.
Kerron muutaman esimerkin.
Palvelkaa toinen toistanne, olkaa palvelijoita.
Jeesus on paras esimerkkimme.
Mark 10:45 sanotaan: -
"Ei Ihmisen Poikakaan tullut palveltavaksi, -
vaan palvelemaan ja antamaan hen- kensä lunnaiksi kaikkien puolesta."
Jeesus on esimerkkimme, Hän tuli palvelemaan.
Jeesus ei tullut tänne, jotta Häntä palveltaisi.
Hän antoi elämänsä koko ihmiskunnan edestä.
Palveleminen tarkoittaa aina myös antamista.
Kun palvelet, annat osan itsestäsi, -
esimerkiksi omasta ajastasi, perheajastasi.
Palveleminen on antamista.
Palvelkaa toinen toistanne.
Raamattu kehoittaa meitä myös olemaan vieraanvaraisia.
Antakaa anteeksi toinen toisillenne.
Tämä on tärkeä ajatus - anteeksiantaminen.
Jos me haluamme saada anteeksi, meidän pitää antaa anteeksi muille.
Miksi? Koska Jumala on antanut meille anteeksi.
Jumala on antanut anteeksi kaikki minun syntini -
Jeesuksen Kristuksen kautta.
Joten minun täytyy antaa anteeksi lähimmäiselle, -
joka on satuttanut minua.
Minulla ei ole oikeutta kantaa kaunaa.
Minun täytyy antaa anteeksi.
Jos minä en anna anteeksi, miksi Jumalan pitäisi?
Jos olen tehnyt jotain väärin, minun pitää pyytää anteeksi.
Minun täytyy myös antaa anteeksi niille, jotka sitä pyytävät.
Anteeksianto on tärkeä totuus.
Ehkä et pysty antamaan anteeksi -
ihmiselle joka on menneisyydessä satuttanut sinua.
Rohkaisen sinua pyytämään Jumalalta voimaa, -
että pystyisit antamaan anteeksi.
Ehkä joku on kohdellut sinua niin väärin, -
ettet pysty antamaan anteeksi.
Mieti, Jumala on antanut sinulle kaiken anteeksi.
Kaiken, mitä olen koskaan tehnyt, Hän antaa anteeksi.
Jos Jumala on antanut anteeksi, miksi en antaisi muille?
Millä oikeudella kannan kaunaa?
Minulla ei ole oikeutta siihen, Jumala antoi minulle anteeksi.
Raamattu kehoittaa antamaan anteeksi.
Meidän tulee myös myöntää, kun olemme tehneet väärin.
On sanottu, että tunnustamaton synti -
on anteeksiantamaton synti.
Anna anteeksi!
Raamattu sanoo, että meidän tulee rakastaa toisia.
Niin kuin Jumala on meitä rakastanut, niin meidän tulee rakastaa Häntä, -
ja rakastaa toinen toistamme.
Raamatun mukaan tulee rakastaa myös vihollisia.
Seuraava tärkeä asia on sitoutua seurakuntaan.
Heprealaiskirjeessä 10:25 sanotaan: -
"Me emme saa lyödä laimin seurakuntamme yhteisiä kokouksia, -
niin kuin muutamilla on tapana, vaan meidän tulee rohkaista toisiamme, -
sitä enemmän mitä lähempänä näette Herran päivän olevan."
Elämme nopeasti kehittyvässä maailmassa.
Meillä on kristilliset TV- ja radiokanavat.
Paljon hyviä ohjelmia, joista on meille hyötyä.
Mutta edes kristilliset mediakanavat eivät korvaa seurakuntaa.
Koska me tarvitsemme ihmisten yhteyttä.
Media on hyvä työväline, kiitos Jumalalle siitä, -
että voimme todistaa Hänestä radion ja TV:n kautta.
Ihmeellinen mahdollisuus, jonka Jumala on antanut.
Käyttäkäämme näitä kanavia!
Mutta nämä asiat eivät korvaa seurakuntaa.
On tärkeää käydä seurakunnassa ja sitoutua sen palvelemiseen.
Me emme saa lyödä laimin seurakuntamme yhteisiä kokouksia, -
niin kuin muutamilla on tapana. Ota osaa seurakunnan kokouksista!
Seurakunta auttaa meitä hengellisessä kasvussamme.
Vielä muutama ajatus siitä, -
miten treenata ja ylläpitää näitä hyviä tapoja, -
joista olen tänään kertonut.
Ensinnäkin: kaipuu.
Pitää olla vahva kaipuu ja sisäinen motivaatio, -
ulkoinen motivaatio ei kestä kauan.
Kaipuu Jumalan puoleen.
Kaipuu rakastaa ja palvella Häntä.
Toiseksi: päätös.
Älä jää odottamaan. Mikään ei putoa taivaasta.
Jos sanot, että aiot joku päivä aloittaa, sitä päivää ei koskaan tule.
Jos sanot, että tänään en jaksa, -
mutta tulevaisuudessa alan kyllä rukoilemaan.
Tänään en jaksa mennä seurakuntaan, mutta joku toinen kerta.
Tunnen monia ihmisiä, jotka aina siirtävät asioita.
He eivät koskaan tee päätöstä ja ryhdy toimintaan.
On tärkeää tehdä päätös.
Kolmanneksi: määrätietoisuus.
Ole määrätietoinen.
On hyvin tärkeää olla varma ja määrätietoinen.
Neljänneksi: aloita heti!
Raamattu sanoo, että tänään on pelastuksen päivä.
Tänään on sinun mahdollisuutesi antaa elämäsi Jeesukselle.
Jos katsot tätä ohjelmaa etkä vielä tunne Jumalaa, -
tänään on pelastuksen päivä! Älä jätä huomisen varaan.
Et tiedä, mitä huominen tuo tullessaan.
Ehkä sinulla ei ole huomista.
Emme tiedä sitä varmasti.
Rohkaisen sinua antamaan elämäsi Jeesukselle.
Raamattu sanoo, että Jeesus kuoli syntiesi puolesta.
Hän antaa kaiken anteeksi ja pesee sinut puhtaaksi vääryydestä.
Älä siirrä tätä päätöstä tulevaisuuteen, vaikka eläkeikään.
Ehkä et koskaan elä niin vanhaksi.
Tänään on mahdollisuus antaa elämäsi Jeesukselle.
Raamattu lupaa, että Hän antaa syntimme anteeksi.
Jos olet jäänyt kauas Jumalasta, -
sinun suhteesi Häneen on muuttunut haaleaksi, -
tänään on sinun mahdollisuutesi uudistaa suhteesi Jumalaan.
Tulla Jumalan luo uudestaan.
Kun lähestymme Häntä, Hän lähestyy meitä.
Ystävä, voit tehdä tänään päätöksen antaa elämäsi Herralle.
Jos sen teet, et tule pettymään.
En tarkoita sitä, että elämäsi muuttuu täydelliseksi, -
mutta voit olla varma, että Herra on auttajasi.
Hän ei hylkää eikä jätä sinua.
Matt 6:33: "Etsikää ennen kaikkea Jumalan valtakuntaa -
ja hänen vanhurskasta tahtoaan, niin teille annetaan kaikki tämäkin."
Sitoudu tänään Jumalaan, et tule pettymään.
Tein sen päätöksen 20 vuotta sitten ja en ole pettynyt.
Rukoillaan lopuksi yhdessä.
Jos sinulla on rukouspyyntöjä, murheita, rukoile kanssani.
Rakas Jumala, Sinä olet hyvä ja hyvyytesi kestää iäti.
Rakas Jumala, rukoilen katsojien puolesta.
Kiitos, että kosketat heitä Hengelläsi.
Jos on niitä, jotka eivät ole vielä Sinun omiasi, -
tänään Sinä annat anteeksi, he voivat avata sydämensä Sinulle, -
ottaen Sinut vastaan Herrana ja Pelastajana.
Kiitos Jeesus, että veresi puhdistaa synnistä.
Sanasi sanoo, että teet kaiken uudeksi.
Ylistämme ja kiitämme Sinua, kuningasten Kuningas.
Sinä olet kaiken kunnian arvoinen.
Jeesuksen Kristuksen nimessä, aamen.
Suomennos: Sanna Pitko